Ludwig Börne
Store norske leksikon,Språk og litteratur,Litteratur i verden,Europa,Tysklands litteratur,Tysklands litteratur på 1800-tallet
Ludwig Börne var en tysk forfatter av jødisk herkomst. Han var en politisk engasjert forfatter og en karakteristisk representant for Junges Deutschland.
Ludwig Börne ble født i ghettoen i Frankfurt og fikk navnet Juda Löw Baruch, men konverterte i 1818 til kristendommen og tok navnet Börne. Han studerte jus og medisin i Berlin, og skrev flere skrifter mot jødehets og antisemittisme. Etter julirevolusjonen i 1830, som han begeistret sluttet seg til, bosatte han seg i Paris.Börne tilhørte den opposisjonelle litterære grupperingen «Junges Deutschland». Han deltok også i diskusjonene i de litterære salongene til blant annet Rahel Varnhagen von Ense i Berlin.Han redigerte med vidd og talent bladet Die Zeitschwingen og tidsskriftet Die Waage fram til dette ble offer for den politiske sensuren i 1821. Han var en glødende forkjemper for politisk og åndelig frihet og skrev lidenskapelig og bittert mot de reaksjonære forholdene i Tyskland. Berømt er hans kamp mot maleren Wolfgang Menzel (Menzel der Judenfresser (jødespiseren), 1836). I sine Brev fra Paris (1831–1834) hevdet Börne at Tyskland måtte vende seg bort fra romantikkens estetiske livsidealer for å fremme den politiske utviklingen. Les mer i Store norske leksikon Tysklands litteratur Junges Deutschland Eksterne lenker Ludwig Börne i Projekt Gutenberg-DE Ludwig Börne i Deutsche Biographie